Neuvoston asetus (ETY) N:o 3816/92, annettu 28 päivänä joulukuuta 1992, Espanjan ja muiden jäsenvaltioiden välisen kaupan hyvitysmekanismin ja siihen liittyvien toimenpiteiden poistamisesta hedelmä- ja vihannesalalla



Virallinen lehti nro L 387 , 31/12/1992 s. 0010 - 0011

Suomenk. erityispainos Alue 3 Nide 47 s. 0045

Ruotsink. erityispainos Alue 3 Nide 47 s. 0045



NEUVOSTON ASETUS (ETY) N:o 3816/92, annettu 28 päivänä joulukuuta 1992, Espanjan ja muiden jäsenvaltioiden välisen kaupan hyvitysmekanismin ja siihen liittyvien toimenpiteiden poistamisesta hedelmä- ja vihannesalalla EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 89 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että sisämarkkinoiden toteutuminen 1 päivänä tammikuuta 1993 tekee suotavaksi poistaa kaikki kaupan esteet sekä yhteisöön, sellaisena kuin se oli 31 päivänä joulukuuta 1985, kuuluvien jäsenvaltioiden väliltä että siinä määrin kuin se on mahdollista myös näiden jäsenvaltioiden ja uusien jäsenvaltioiden väliltä, yhteisöön, sellaisena kuin se oli 31 päivänä joulukuuta 1985, kuuluvien jäsenvaltioiden markkinoiden suojelu voidaan turvata säilyttämällä täydentävä kaupan järjestelmä niiden Espanjasta lähtöisin olevien tuotteiden osalta, jotka ovat kaikkein herkimpiä; näiden jäsenvaltioiden suojattomimpien rakenteiden mukauttamista voidaan nopeuttaa laatimalla erityisiä toimintaohjelmia; sen vuoksi olisi luovuttava liittymisasiakirjan 152 artiklan 1 kohdassa käyttöön otetuista hedelmä- ja vihannesalan hyvitysmekanismeista, joiden soveltamisessa ja valvonnassa olisi lisäksi vakavia ongelmia sen jälkeen kun yhteisön sisäiset rajat poistetaan, saatu kokemus osoittaa, että liittymisasiakirjan 152 artiklan 3 kohdassa määrättyjä toimenpiteitä Espanjan markkinoiden suojaamiseksi ei ole toteutettu tehokkaasti, sen vuoksi olisi luovuttava mainittujen toimenpiteiden toteuttamisesta ja selkeyden vuoksi kumottava Espanjan ja Portugalin liittymisasiakirjan soveltamista koskevista yleisistä säännöistä Espanjasta lähtöisin olevien hedelmien ja vihannesten tuonnin hyvitysmekanismin osalta 4 päivänä joulukuuta 1989 annettu neuvoston asetus (ETY) N:o 3709/89(2), ja näin toteutettavan Espanjan markkinoiden laajamittaisen yhteisön markkinoihin yhdentymisen vuoksi on aiheellista soveltaa Espanjaan yhteistä virallisten hintojen tasoa, ON ANTANUT TÄMÄN ASETUKSEN: 1 artikla Espanjan ja Portugalin liittymisasiakirjan 152 artiklan 1 kohdassa käyttöön otettu mekanismi ja 152 artiklan 3 kohdan määräykset eivät ole enää voimassa. 2 artikla 1 Yhteisö osallistuu Ranskan, Italian ja Kreikan viranomaisten tässä järjestyksessä kolmen vuoden aikana esittelemän ja toteuttaman toimintaohjelman rahoitukseen, jonka tavoitteena on tuoreiden hedelmien ja vihannesten alalla sellaisten hedelmä- ja vihannesalojen uudelleenjärjestely, joihin siirtymätoimenpiteiden poistaminen eniten vaikuttaa. 2 Edellä 1 kohdassa säädetty ohjelma on esitettävä komissiolle ennen 31 päivää maaliskuuta 1993, ja komissio hyväksyy sen ennen sen toteuttamista. 3 Yhteisö osallistuu osana interventiotoimenpiteitä 1 kohdassa säädettyihin toimiin: - enintään 75 prosentilla jäsenvaltioiden maksamista kuluista; - kolmen vuoden ajan alkaen ohjelman hyväksymisestä; - enintään 100 miljoonan ecun kokonaissummalla; - jos kyseisiä toimia eivät koske samanaikaisesti muut yhteisössä toteutettavat toimenpiteet. 4 Yksityiskohtaiset säännöt tämän asetuksen soveltamisesta annetaan tarvittaessa hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(3) 33 artiklassa säädettyä menettelyä noudattaen. 3 artikla Espanjassa sovelletaan yhteisiä perus- ja ostohintoja 1 päivästä tammikuuta 1993. 4 artikla Kumotaan asetus (ETY) N:o 3709/89. 5 artikla Tämä asetus tulee voimaan 1 päivänä tammikuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 1992. Neuvoston puolesta Puheenjohtaja J. GUMMER (1) Lausunto on annettu 18 päivänä joulukuuta 1992 (2) EYVL N:o L 363, 13.12.1989, s. 3 (3) EYVL N:o L 118, 20.5.1972, s. 1. Asetus sellaisena kuin se on viimeksi muutettuna asetuksella (ETY) N:o 1156/92 (EYVL N:o L 122, 7.5.1992, s. 3)